
Selamun alejkum, zanima me tumačenje 15. ajeta sure ***[Hadždž](https://pitajucene.com/search/had%C5%BE/questions/ "Pretraži pitanja o hadžu")***. Barekallahu fik.


* 
* 
* 
* 
* 
* 
* 

 

Zanima me tumačenje 15 ajeta sure Hadždž?
=========================================

 

„Onaj ko misli da Poslaniku Allah neće pomoći ni na ovome ni na onome svijetu, neka rastegne uže do tavanice (es-sema) i neka razmisli da li će njegov postupak, ako se objesi, otkloniti ono zbog čega se on ljuti.“ (El-Hadždž, 15).  

Riječ es-sema koja se spominje u ajetu, prema tumačenju većine, odnosi se na krov kuće (tavan i sl.).  

Onome ko misli da Allah Uzvišeni neće pomoći Poslanika, sallallahu alejhi ve sellem, i Njegovu vjeru, ovim se ajetom predlaže da se objesi, ako će to riješit njegov problem i ukloniti njegovu mržnju. Dakle, neka umre od muke zbog toga i neka nakon svoga vješanja pogleda da li će to ukloniti njegovu mržnju. Ovim se ne ukazuje, kako kaže imam Begavi, na nužnost tog postupka, jer je nemoguće da se čovjek objesi i da nakon toga vidi da li će mu nestati ta mržnja, nego ima ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")***, kao kada onome ko zavidi, kažemo: Ako nisi zadovoljan, objesi se od muke.  

Prema drugom tumačenju, misli se na nebo (es-sema), a u tom slučaju ajet znači: Ko misli da Allah neće pomoći Svoga Poslanika, sallallahu alejhi ve sellem, neka to prekine u njegovoj osnovi, jer osnova dolazi sa nebesa, tj. neka razvuče uže do nebesa, pa neka prekine dolazak Objave Poslaniku, sallallahu alejhi ve sellem. Dakle, neka vidi, da li time može ukoliniti svoju mržnju i da li će u tom slučaju ta mržnja nestati.


